2. ปัจจัยความเสี่ยง

1)  ความเสี่ยงจากการที่ผลตอบแทนที่ลดลงจากการแข่งขันของผู้ประกอบในทุกระดับ

อุตสาหกรรมโทรศัพท์เคลื่อนที่เป็นตลาดที่ซื้อง่ายขายคล่อง
ผู้ประกอบการสามารถเข้าออกธุรกิจนี้ได้สะดวก
โดยเฉพาะในระดับผู้จำหน่ายรายย่อยที่เพียงมีทุนจำนวนหนึ่งก็สามารถเข้ามาประกอบธุรกิจนี้ได้แล้ว
นอกจากนั้นแล้วยังมีผู้ประกอบการในระดับผู้ค้าส่งตั้งแต่รายเล็กไปจนถึงรายใหญ่จำนวนมาก
รวมถึงผู้ผลิตที่แข่งขันกันเสนอสินค้าเข้าสู่ตลาดเพื่อแย่งชิงส่วนแบ่งตลาดกัน
ทำให้เกิดการแข่งขันอย่างต่อเนื่องซึ่งส่งผลให้ผลตอบแทนลดลง
ทำให้ผู้ประกอบการรายย่อยเริ่มมีการนำเข้าสินค้าที่ไม่ใช่ แบรนด์หลัก (House Brand)
ที่เสนอคุณลักษณะการใช้งานที่ครบครันในราคาที่ต่ำกว่าสินค้าแบรนด์หลักและยังให้อัตราผลตอบแทนที่สูงกว่าเข้ามาทำการตลาดเพื่อแย่งชิงตลาด
อย่างไรก็ดี
สินค้าแบรนด์หลักได้มีการตอบโต้ด้วยการนำเสนอสินค้าใหม่และปรับส่วนต่างราคาอย่างต่อเนื่อง

อย่างไรก็ตาม จากการปรับโครงสร้างช่องทางการจำหน่ายในปี 2554 ที่ผ่านมา ส่งผลให้
การแข่งขันด้านราคาในระดับผู้จัดจำหน่ายหลักไปจนถึงผู้จำหน่ายปลีกมีเสถียรภาพมากขึ้นผู้ประกอบการทุกระดับสามารถรักษาอัตราของผลตอบแทนที่แน่นอนมากขึ้นจึงมีความมั่นใจใน
การจำหน่ายสินค้าที่บริษัทจัดจำหน่าย

2)  ความเสี่ยงจากการเปลี่ยนแปลงเทคโนโลยี

ปัจจุบันตลาดโทรศัพท์เคลื่อนที่ในกลุ่มสมาร์ทโฟน (Smart Phone) มีการแข่งขันสูง
ผู้ผลิตจำเป็นต้องมีการพัฒนารูปแบบและคุณสมบัติของโทรศัพท์เคลื่อนที่อย่างต่อเนื่อง
เพื่อให้รองรับกับความต้องการของลูกค้า ส่งผลให้โทรศัพท์เคลื่อนที่ที่บริษัทนำเข้ามาจำหน่าย
อาจประสบปัญหาในเรื่องของคุณสมบัติที่ล้าสมัยและไม่สามารถแข่งขันกับโทรศัพท์รุ่นใหม่ๆ
ที่มีคุณสมบัติการใช้งานที่ดีกว่าได้
ดังนั้นในปีที่ผ่านมาบริษัทจึงมีนโยบายในการทยอยสั่งซื้อคราวละไม่มาก

ทั้งนี้จากแนวโน้มการให้บริการโครงข่ายโทรศัพท์เคลื่อนที่ในระบบ 3G
ใหม่ที่คาดว่าจะเริ่มให้บริการได้ในราวกลางปี 2556
จะเป็นแรงผลักดันให้ผู้บริโภคเกิดการเปลี่ยนเครื่องโทรศัพท์เคลื่อนที่จากระบบ 2G ไปสู่ 3G มากขึ้น
อย่างไรก็ดี สินค้าที่บริษัทจัดจำหน่ายอยู่นั้น มีหลายรุ่นที่รองรับระบบ 3G อยู่แล้ว
ซึ่งบริษัทได้ร่วมวางแผนกับผู้ผลิตในการเตรียมเพิ่มจำนวนรุ่นที่รองรับระบบ 3G
ให้มากขึ้นเพื่อรองรับความต้องการที่จะเพิ่มมากขึ้น

นอกจากความเสี่ยงในเรื่องของสินค้าที่ล้าสมัยแล้ว
บริษัทอาจประสบปัญหาในเรื่องของการปรับตัวให้ทันกับเทคโนโลยีที่เปลี่ยนแปลง
ทำให้บริษัทมีความจำเป็นต้องสั่งซื้อสินค้ารุ่นใหม่ๆ อยู่ตลอดเวลา เพื่อแก้ไขปัญหาดังกล่าวในอนาคต
บริษัทได้กำหนดนโยบายควบคุมสินค้า เพื่อลดความเสี่ยงของการเก็บสินค้าคงคลัง
โดยก่อนการสั่งซื้อนั้น บริษัทได้มีการสำรวจและพิจารณาถึงคุณลักษณะ ราคา รูปแบบของผลิตภัณฑ์
และกลุ่มเป้าหมายรวมถึงความต้องการของผู้บริโภค
เพื่อใช้เป็นข้อมูลประกอบในการพิจารณาปริมาณการสั่งซื้อ
และทำการสั่งซื้อด้วยปริมาณตามที่ลูกค้าต้องการ
นอกจากนี้ทางบริษัทยังได้มีการประสานงานกับทางผู้ผลิตสินค้า (Brand Supplier)
อย่างสม่ำเสมอ
โดยที่ผู้ผลิตจะมีการนำเสนอรูปแบบและคุณสมบัติของผลิตภัณฑ์รุ่นใหม่ที่กำลังจะออกสู่ตลาด (Product
Road Map) ให้กับบริษัท รวมทั้งการเปรียบเทียบกับผลิตภัณฑ์ของคู่แข่งในแง่มุมต่างๆ
เพื่อเป็นข้อมูลประกอบการตัดสินใจของบริษัทในการสั่งซื้อ
ด้วยความร่วมมือดังกล่าวทำให้โทรศัพท์เคลื่อนที่ที่บริษัทนำเข้าสามารถสนองตอบความต้องการของผู้ใช้และทันกับเทคโนโลยีใหม่อยู่ตลอดเวลา

3)  ความเสี่ยงทางด้านสินค้าคงคลัง

จากรายได้ของบริษัทมาจากการจำหน่ายโทรศัพท์เคลื่อนที่เป็นหลัก ซึ่งเป็นผลิตภัณฑ์ที่มี
การเปลี่ยนแปลงทางเทคโนโลยีที่รวดเร็ว
ผู้ผลิตจึงต้องทำการพัฒนาและออกผลิตภัณฑ์ใหม่ๆอยู่ตลอดเวลา
ฉะนั้นบริษัทอาจประสบปัญหาในเรื่องความเสี่ยงจากสินค้าคงคลังและการลดมูลค่าของสินค้าคงค้าง
เช่น สินค้าไม่พอกับความต้องการของตลาดหรือได้รับสินค้าไม่ทันตามกำหนด
หรือปัญหาสินค้าที่เสื่อมความนิยมอันเนื่องมาจากการเปลี่ยนแปลงทางเทคโนโลยี
เพื่อแก้ไขปัญหาในเรื่องดังกล่าว
บริษัทได้มีการวางแผนการสั่งซื้อสินค้าโดยอาศัยประวัติอัตราการหมุนเวียนของสินค้าในแต่ละรุ่นประกอบกับข้อมูลการตลาดที่ได้รับจากผู้ผลิต
ซึ่งจะช่วยให้การสั่งซื้อสินค้าสะท้อนกับความต้องการของตลาดมากที่สุด
อีกทั้งยังมีการตรวจสอบอัตราการหมุนเวียนสินค้าคงคลังเป็นประจำเพื่อให้สามารถปรับประมาณการสั่งซื้อเพื่อให้สามารถจัดการสินค้าคงคลังให้สัมพันธ์กับประมาณการยอดขายที่เกิดขึ้นในแต่ละช่วงเวลา
รวมทั้งการพัฒนาระบบการจัดการสินค้าคงคลังให้มีประสิทธิภาพมากขึ้น
ทำให้สามารถควบคุมปริมาณสินค้าคงคลังได้อย่างมีประสิทธิภาพ ในเรื่องของเวลา ปริมาณการสั่งซื้อ
และลดต้นทุนในการถือครองสินค้าคงคลัง

4)  ความเสี่ยงจากการที่ผูกขาดจากผู้ประกอบการรายใหญ่เพียงรายเดียว

การที่บริษัทผูกขาดการสั่งซื้อโทรศัพท์เคลื่อนที่ ซึ่งเป็นสินค้าหลักกับผู้ผลิตเพียงรายเดียว ทำให้บริษัทมีความเสี่ยงในการจัดจำหน่ายสินค้า กรณีถ้าผู้ผลิตมีการคัดเลือกผู้ที่จะมาเป็นผู้จัดจำหน่ายใหม่แทน จะทำให้บริษัทมีความเสี่ยงต่อสิทธิในการเป็นผู้จัดจำหน่าย ทำให้อำนาจการต่อรองของบริษัทมีน้อย หรือกรณีผู้ผลิตหลักสูญเสียความสามารถในการแข่งขันในตลาดต่อผู้ผลิตคู่แข่งอื่นๆ แต่บริษัทมีแผนบริหารการตลาดโดยเน้นไปที่สินค้าที่มีส่วนครองตลาดสูงของตลาดรวมในประเทศ มีภาพลักษณ์ที่ดี ผู้บริโภคให้ความเชื่อถือ ส่งผลให้ยอดขายของบริษัทเพิ่มขึ้น และสินค้าคงคลังหมุนเวียนอย่างรวดเร็ว โดยดูจากยอดขายของบริษัทที่สูงเป็น 1 ใน 3 ของยอดขายของผู้ผลิตหลัก ทำให้บริษัทมีอำนาจต่อรองต่อผู้ผลิตรายหลักดังกล่าว รวมทั้งบริษัทยังมีความสัมพันธ์ที่ดีกับกลุ่มผู้ค้าส่งรายย่อยทั่วประเทศมากอย่างยาวนานถือเป็นจุดแข็งของบริษัทที่เพิ่มอำนาจการต่อรองให้แก่บริษัท

5)  ความเสี่ยงจากการลงทุนในบริษัทย่อย

บริษัท พอร์ทัลเน็ท จำกัด ซึ่งเป็นบริษัทย่อยของบริษัท เอ็ม ลิ้งค์ เอเชีย คอร์ปอเรชั่น จำกัด
(มหาชน) ได้ลงนามในสัญญาธุรกิจค้าร่วมภายใต้ชื่อ “Consortium Siemens, Limited,
Siemens AG, IBM and Portal Net” หรือ “Consortium SPIES” ระหว่างบริษัทย่อย
กับบริษัท ซีเมนส์ จำกัด Siemens AG บริษัท ไอบีเอ็ม ประเทศไทย จำกัด
เพื่อให้การไฟฟ้าส่วนภูมิภาค (กฟภ.) เช่าระบบคอมพิวเตอร์ซอฟต์แวร์สำเร็จรูปสำหรับธุรกิจหลัก
โดยมีระยะเวลาติดตั้งภายใน 3 ปี ระยะเวลาเช่า 5 ปี มูลค่าโครงการ ทั้งสิ้น 3,192.0
ล้านบาท

เมื่อวันที่ 28 สิงหาคม 2555 บริษัทได้จำหน่ายเงินลงทุนทั้งหมดในบริษัทย่อยนี้ให้แก่บริษัท
สามารถเทลคอม จำกัด (มหาชน)แล้ว
ทำให้บริษัทไม่มีความเสี่ยงจากการลงทุนในบริษัทย่อยนี้อีกต่อไป